Aled Jones Williams

Llenor a dramodydd o Gymru yw Aled Jones Williams (ganed ym 1956).Tuchan o flaen Duw. Hunangofiant Aled Jones Williams, Gwasg Carreg Gwalch (2012) 

Enillodd y Brif Wobr Drama yn Eisteddfod Genedlaethol Cymru Nedd a'r Cyffiniau 1994, am ei ddrama Y Dyn Ll'nau Bogs, ac yn 2002, enillodd Goron Eisteddfod Genedlaethol Cymru Tyddewi 2002 gydag Awelon. Cafodd ei lyfr Ychydig Is Na’r Angylion ei enwebu ar gyfer rhestr hir Llyfr y Flwyddyn 2007. Achoswyd cryn ymryson gan ei ddrama Iesu! yn 2008, gan iddo bortreadu Iesu fel merch.

Bywgraffiad
Ganwyd Aled Jones Williams yn Llanwnda ger Caernarfon, yn unig blentyn i ficer y plwyf a'i wraig, R. E. a Megan Williams. Addysgwyd yn Ysgol Gynradd Bontnewydd ac Ysgol Dyffryn Nantlle cyn mynychu Prifysgol Bangor a graddio ym 1977. Aeth ymlaen i Goleg Diwinyddol Mihangel, Llandaf, a Phrifysgol Caerdydd. Fe ordeinwyd i'r Eglwys yng Nghymru ym 1979 gan wasanaethu yng Nghonwy, Llanrug a Machynlleth. Wedi cyfnod yn dioddef o alcoholiaeth gadawodd yr eglwys, daeth yn aelod o gymuned L'Arche yn Lerpwl gan rannu ei fywyd â rhai oedd ag anabledd meddwl. Yn ystod ei gyfnod yno y priododd â Susan. Dychwelodd i Gymru yn 1995 i wasanaethu fel offeiriad ym Mhorthmadog. Mae ganddyn nhw dri o blant: Marc, Bethan a Gwydion. Mae'n byw yng Nghricieth erbyn hyn.

Dramâu
Darlledwyd nifer o'i ddramâu ar BBC Radio Cymru gan gynnwys 

 Chwara Adra (2009)
 Y Ferch yn y Peiriant (2011)
 O Ben y Bont (2012)
 Efa ac Adda (2012)
 Sonata (2013)
 Y Cymro Olaf (2015)

Mae ei ddramâu llwyfan yn cynnwys: 

 Y Dyn Ll'nau Bogs (1995)
 Cnawd (1997)
 Pêl Goch (1998)
 Wal (1999)
 Tiwlips (1999)
 Ta-Ra Teresa (2002) 
 Be' O'dd Enw Ci Tintin? (Tach 2003)
 Lysh (Gorff 2004)
 Iesu! (Gorff 2008)
 Merched Eira (2010)
 Chwilys (Awst 2010)
 Pridd (Tach 2013) 

Llyfryddiaeth
'Rhaid i Ti Fyned y Daith Honno dy Hun' (Gwasg Pantycelyn, 2001)
 Be' O'dd Enw Ci Tintin? (Theatr Bara Caws, 2003)
 Eneidiau (Gwasg Carreg Gwalch, 2013)
 Iesu! (Gwasg Gomer, 2008)
 Lysh (Theatr Bara Caws, 2004)
 Disgwl Bys yn Stafell Mam: Chwech o Ddramau (Maw 2006)
 Merched Eira a Chwilys (Gwasg Carreg Gwalch, 2010)
 Oerfel Gaeaf Duw (Gwasg Pantycelyn, 2002)
 Tuchan o Flaen Duw (Gwasg Carreg Gwalch, 2012)
 Wal (Gw. Disgrifiad, 2000)
 Y Cylchoedd Perffaith (Gwasg y Bwthyn, 2010)
 Ychydig Is Na'r Angylion (Gwasg y Bwthyn, 2006)
 Yn Hon Bu Afon Unwaith (Gwasg y Bwthyn, 2008)
Duw yw'r Broblem, gyda Cynog Dafis (Gwasg Carreg Gwalch, 2016)
Raffl (Gwasg Carreg Gwalch, 2023)

Cyfeiriadau

Categori:Dramodwyr o Gymru
Categori:Genedigaethau'r 1950au
Categori:Llenorion Cymraeg o Gymru
Categori:Llenorion yr 21ain ganrif o Gymru
Categori:Offeiriaid Anglicanaidd o Gymru
Categori:Pobl o Wynedd
Categori:Pobl addysgwyd yn Ysgol Dyffryn Nantlle
Categori:Prifeirdd